Tesla Cybertruck

Το **Tesla Cybertruck** (γνωστό ως **Cyberbeast** στην έκδοση με την τετρακίνητη λειτουργία) είναι ηλεκτροκίνητο pick-up αυτοκίνητο εξαιρετικά μεγάλων διαστάσεων, μήκους σχεδόν 5,70 μέτρων, από την αμερικανική αυτοκινητοβιομηχανία Tesla, Inc. Το Cybertruck αποκαλύφθηκε στης 21 Νοεμβρίου 2019 στο σχεδιαστικό κέντρο *Tesla Design Center* δίπλα από τα κεντρικά της Space X, με την παραγωγή του να ξεκινάει τον Ιούλιο του 2023 και τις πρώτες παραδόσεις να λαμβάνουν χώρα στις 30 Νοεμβρίου 2023, μετά από διαρκείς αναβολές της έναρξης της παραγωγής του.

Αν και το ντιζάιν του αυτοκινήτου θεωρήθηκε σκανδαλώδες, ωστόσο η έμπνευση για την εξωτερική του εμφάνιση προήλθε από το ιδιαίτερα διάσημο ιστορικά De Lorean DMC-12 του 1981 - 1983. Τελικώς, υπήρξε θετική ανταπόκριση και μάλιστα στις 27 Νοεμβρίου 2019, ο Ίλον Μασκ ανακοίνωσε ότι οι προ-παραγγελίες του Cybertruck είχαν πλέον ξεπεράσει τις 250 χιλιάδες.

Μέχρι στιγμής έχουν εισαχθεί τρεις εκδοχές του Cybertruck: Single Motor RWD (ένας κινητήρας, για την ακρίβεια ηλεκτροκινητήρας, και πίσω κίνηση), Dual Motor AWD (2 ηλεκτροκινητήρες και 4-κίνηση) και Tri Motor "Cyberbeast AWD (3 ηλεκτροκινητήρες και 4-κίνηση). Όλα τα μοντέλα έχουν μπει σε παραγωγή, με μοναδική εξαίρεση το Single Motor RWD, που επρόκειτο να μπει σε παραγωγή το 2025.

## Διαθεσιμότητα

Τον Οκτώβριο του 2020, ανακοινώθηκε ότι το Cybertruck θα ήταν διαθέσιμο μόνο για την αγορά της Βόρειας Αμερικής, καθώς δεν θα ήταν επιλέξιμο για ταξινόμηση στην Ευρώπη με τη μορφή του εκείνη την εποχή, λόγω του πολύ άκαμπτου αμαξώματος με την επακόλουθη έλλειψη προστασίας επιβατών και πεζών. Η Tesla τότε άφησε ανοιχτό το ενδεχόμενο να ακολουθήσει και μια έκδοση προσαρμοσμένη στις διεθνείς αγορές.

Ένας υπάλληλος του οργανισμού *SGS-TÜV Saar GmbH* εξέφρασε ανησυχίες σχετικά με την (γενικώς) ευρωπαϊκή και (ειδικότερα) γερμανική διαδικασία έγκρισης για το όχημα. Όπως ανέφερε, το γωνιακό μπροστινό μέρος είναι δύσκολο να συμβιβαστεί με τις απαιτήσεις της ασφάλειας των πεζών στην Ευρώπη. Επιπλέον, υπάρχει η έλλειψη ζώνης παραμόρφωσης του άκαμπτου αμαξώματος, η οποία θα ασκούσε τεράστιες δυνάμεις στους επιβάτες σε ενδεχόμενη πρόσκρουση. Σύμφωνα με εκπρόσωπο της Astra (Ομοσπονδιακό Γραφείο Οδών της Ελβετίας), το όχημα θα ταξινομηθεί στην Ελβετία, υπό την προϋπόθεση ότι υπάρχει ευρωπαϊκή συνολική έγκριση. Από την άλλη όμως, αν ζητηθεί εθνική άδεια, θα πρέπει να τηρηθούν οι κανονισμοί εκεί - ο εκπρόσωπος εδώ αναφερόταν στην προστασία των πεζών.

Παρομοίως, για τους ίδιους λόγους, δεν μπορεί να κυκλοφορήσει ούτε στην Αυστραλία. Επί του παρόντος, το μοντέλο διατίθεται μόνο στις ΗΠΑ και στον Καναδά.

Τον Ιούλιο του 2024, ταξινομήθηκε ένα αντίτυπο του Cybertruck στην Ευρώπη για πρώτη φορά, και για την ακρίβεια στην Τσεχία. Το όχημα έλαβε μία μόνο ταξινόμηση, αλλά οι αιχμηρές άκρες του αμαξώματος χρειάστηκε να εξουδετερωθούν με επίστρωση από καουτσούκ.

## Ιστορία
Το 2012 ο Ίλον Μασκ έδειξε για πρώτη φορά ενδιαφέρον να φτιάξει ένα pick-up αυτοκίνητο στα πρότυπα του μεγάλης απήχησης στη Βόρεια Αμερική Ford F-250. Το 2014 ο Μασκ προέβλεψε ότι θα μπει στην παραγωγή σε 4 με 5 χρόνια.

Το 2016 ο Μασκ εισήγαγε την ιδέα για ένα καινούριο είδος pick-up, χρησιμοποιώντας το ίδιο σασί για ένα βαν και ένα pick-up. Αργότερα το 2017, το μέγεθος υπολογιζόταν να ήταν τουλάχιστον όσο ενός Ford F-150. Τον Νοέμβριο του 2017, κατά την διάρκεια της παρουσίασης του Tesla Semi και του Tesla Roadster ο Μασκ έδειξε μια εικόνα ενός «pick-up truck που μπορεί να μεταφέρει ένα pick-up truck».

Το Μάρτιο του 2019, μετά την παρουσίαση του Tesla Model Y, ο Μασκ εξέδωσε ένα τίζερ του οχήματος, περιγράφοντας το στιλ του ως Cyberpunk ή σαν να βγήκε από ταινία Blade Runner και την μορφή του ως τεθωρακισμένου οχήματος μεταφοράς προσωπικού. 

Αργότερα μέσα στο 2019, ανακοινώθηκε ότι το βάρος ρυμούλκησης θα είναι ίσο ή μεγαλύτερο από ένα Ford F-150. Ο Ίλον Μασκ έκανε λόγο για ένα αμφίβιο όχημα βασισμένο στο Wet Nellie, το υποβρύχιο αυτοκίνητο από την ταινία The Spy Who Loved Me.

### Παρουσίαση
μικρογραφία|Ο Franz von Holzhausen σπάει το παράθυρο του Cybertruck κατά τη διάρκεια της πρώτης παρουσίασης.

Το Cybertruck αποκαλύφθηκε στο Tesla Design Center στο Λος Άντζελες στης 21 Νοεμβρίου 2019. Κατά τη διάρκεια της παρουσίασης, ο Ίλον Μασκ έκανε επιδείξει της ανθεκτικότητας του οχήματος. Όταν ο υπεύθυνος σχεδιασμού Franz von Holzhausen έριξε μια μεταλλική σφαίρα στο παράθυρο του οχήματος, τότε αυτό έσπασε, παρόλο που λίγο νωρίτερα δοκίμασαν να ρίξουν την ίδια σφαίρα σε άλλον υαλοπίνακα επιτυχώς. Ο Μασκ, αστειεύοντας, δήλωσε πως «η σφαίρα δεν πέρασε μέσα» και πως «θα το φτιάξουμε μετά». Αργότερα, εξήγησε στο Twitter πως η αίτια για τα σπασμένα παράθυρα ήταν η βαριοπούλα με την οποία είχαν χτυπήσει νωρίτερα την πόρτα του οχήματος, καθώς ράγισε την βάση των παραθύρων. 

Το εσωτερικό του προτύπου, είχε ένα μινιμαλιστικό ταμπλό (παρόμοιο με του Tesla Model 3) που θύμιζε μάρμαρο, αλλά στην πραγματικότητα ήταν φτιαγμένο από χαρτί, ξύλινες ίνες και φυσικές χρωστικές ουσίες από ξύλο. Ακόμα διέθετε μια οθόνη 17 ιντσών, θέσεις για 6 άτομα με την μεσαία αναδιπλούμενη μπροστινή θέση να χρησιμεύει και ως υποβραχιόνιο, οθόνη πίσω κάμερας αντί για πίσω καθρέπτη και αγωνιστικό τιμόνι (steering yoke).

Στο τέλος της παρουσίασης, αποκαλύφθηκε και το Tesla Cyberquad, ένα όχημα παντός εδάφους (ATV), όπου το οδήγησαν πάνω στην καρότσα του Cybertuck χρησιμοποιώντας την ενσωματωμένη ράμπα του. Το Cyberquad συνδέθηκε με την πρίζα του Cybertuck, ώστε να φορτίσει της μπαταρίες του.

### Αντιδράσεις
Η αποκάλυψη του Cybertruck καλύφθηκε από τα παραδοσιακά Μέσα Ενημέρωσης και τα διαδικτυακά μπλογκ. Στα μέσα κοινωνικής δικτύωσης, αρκετοί εξέφρασαν την απέχθεια τους ως προς τον ασυνήθιστο σχεδιασμό του Cybertruck.

Στης 23 Νοεμβρίου 2019, ο Ίλον Μασκ δημοσίευσε στο Twitter πως η Tesla είχε λάβει 146.000 προ-παραγγελίες, όπου το 42% τον προ-παραγγελιών ήταν για το dual-motor μοντέλο, το 41% για το tri-motor μοντέλο και το 17% για το single-motor μοντέλο. Οι προ-παραγγελίες έφτασαν τις 250.000 στης 26 Νοεμβρίου 2019. 

Ένα βίντεο του Cybertruck να τραβάει ένα πισωκίνητο Ford F-150 σε ανηφορικό δρόμο έφτασε τα 14.000 σχόλια και τα 619.000 like στο Twitter. Ο αντιπρόεδρος της Ford δημοσίευσε στο Twitter πως ήθελε ρεβάνς, ενώ αρχικά ο Ίλον Μασκ συμφώνησε, αργότερα ένας εκπρόσωπος της Ford διευκρίνισε πως το tweet ήταν χιουμοριστικό.

Τον Ιανουάριο του 2020, το περιοδικό Automobile βράβευσε το Cybertruck ως «Το Concept Car της Χρονιάς 2019».

### Παραγωγή
Το Cybertruck μπήκε σε πιλοτική παραγωγή τον Ιούλιο του 2023 και σε μαζική παραγωγή τον Νοέμβριο του 2023.

### Παραδόσεις
[thumb|right|Προ-παραγωγής Cybertruck στην [Καλιφόρνια τον Οκτώβριο του 2023.]]
thumb|right|Το επίσημο λογότυπο του Tesla Cybertruck.

Τα πρώτα Cybertrucks ξεκίνησαν να αποστέλλονται στους εκθεσιακούς χώρους της Tesla στα τέλη Νοεμβρίου του 2023.

Κατά τη διάρκεια της εκδήλωσης παράδοσης στο Gigafactory Texas στις 30 Νοεμβρίου 2023, η Tesla παρέδωσε τα πρώτα 10 με 12 αντίτυπα σε πελάτες. Η εκδήλωση περιλάμβανε μια παρουσίαση διάρκειας 30 λεπτών, όπου κατά τη διάρκεια της ο Franz έριξε μια μπάλα του μπέιζμπολ στο τεθωρακισμένο παράθυρο του Cybertruck επιτυχώς. Ακόμα, τονίστηκε για η δυνατότητά του να επιταχύνει από 0 σε 60 μίλια ανά ώρα (97 km/h) σε 2,6 δευτερόλεπτα, όπως αποδείχτηκε με ένα βίντεο του Cybertruck να κερδίζει έναν αγώνα dragster έναντι μίας Porsche 911 ενώ ρυμουλκούσε μια άλλη Porsche 911.

Κατά τη διάρκεια της εκδήλωσης, ανακοινώθηκαν επίσης οι τελικές τιμές, η διαθεσιμότητα και άλλες λεπτομέρειες. Η βασική τιμή του Single Motor RWD είναι 60.990$, με τη διαθεσιμότητα να ξεκινά το 2025. Το Dual Motor AWD κοστίζει 79.990 δολάρια ενώ το Tri Motor "Cyberbeast" ξεκινάει από τα 99.990$.

Σε σύγκριση με την αρχική αποκάλυψή του, το 2019, οι βασικές τιμές ήταν σημαντικά αυξημένες, κατά 21.000 - 39.000$, ανάλογα με το μοντέλο, με αύξηση από 52,9% έως 82,1%.

## Τεχνικά χαρακτηριστικά

### Eξωτερικό
[μικρογραφία|Το Cybertruck σε εκθεσιακό χώρο στην [Αθήνα, στην Έκθεση Αυτοκινήτου AUTO ATHINA 2024, στις 8 Οκτωβρίου 2024.]]

Το εξωτερικό του Cybertruck αποτελείται από φύλλα ανοξείδωτου χάλυβα 30x-series, πάχους έως και 3 χιλιοστά. Τα φύλλα αυτά δεν μπορούν να διαμορφοποιηθούν όπως τα συμβατικά μέρη ενός αυτοκινήτου, οπότε είναι αναγκαία η κοπή με λέιζερ και στη συνέχεια η διαμόρφωση τους κατά μήκος ευθειών γραμμών, με αποτέλεσμα ένα σχέδιο με πολλές όψεις που έχει αποκαλεστεί "low-poly" και παρομοιάζεται με oριγκάμι. Η Tesla xρησιμοποιεί τον ίδιο κράμα ανοξείδωτου χάλυβα που ανέπτυξε σε συνεργασία με την Aperam, το οποίο χρησιμοποιεί και η SpaceX του στοn πύραυλό της Starship. 

Όλα τα μοντέλα του Cybertruck έχουν αυτόματη αερο-ανάρτηση, μετασχηματιστές 110 και 220 βολτ για την χρήση ηλεκτρικών εργαλείων. Ακόμα, όλα τα μοντέλα έχουν στάνταρ το Tesla Autopilot που θα επιτρέπει στο όχημα να οδηγεί ημι-αυτόματα.

Επίσης, η Tesla θα διαθέτει διάφορα αξεσουάρ για το Cybertruck όπως μια σκηνή κάμπινγκ και ηλιακά πάνελ του θα τοποθετούνται πάνω από την καρότσα και θα προσφέρουν έξτρα 24 χιλιόμετρα αυτονομίας την ήμερα.

### Εσωτερικό
Το εσωτερικό του Cybertruck συνεχίζει τον μινιμαλιστικό πολυγωνικό σχεδιασμό, από το λευκό ταμπλό και πλαϊνά πάνελ έως τα μαύρα καθίσματα και το ορθογωνικό τιμόνι. Ακόμα έχει μια οθόνη 18,5 ιντσών για τον οδηγό και μια μικρότερη οθόνη 9,4 ιντσών στο πίσω μέρος για χρήση από τους επιβάτες.  Περαιτέρω διαθέτει ατμοσφαιρικό φωτισμό, ασυρμάτους φορτιστές και μια θύρα USB-C 65 W.

### Κρύπτη (καρότσα)
[thumb|right|Η καρότσα ενός Tesla Cybertruck στο [Όσλο, Νορβηγία, τον Μάιο του 2024.]]

Η καρότσα του Cybertruck έχει μήκος 1,8 m, πλάτος 1,2 m με αποθηκευτικό χώρο όγκου 1,9 m3 και είναι παρόμοια με αυτή ενός συμβατικού pick-up. Έχει κυρτά τοιχώματα και διαθέτει ένα μηχανικό κάλυμμα τύπου ρολών, για την καλύτερη αεροδυναμική του οχήματος. Όταν το πίσω κάλυμμα είναι κλειστό, καλύπτει το πίσω παράθυρο, εμποδίζοντας έτσι την ορατότητα προς τα πίσω. Αντ' αυτού, η εικόνα από μια πίσω κάμερα εμφανίζεται στην κεντρική οθόνη. Για τον λόγο ότι παρέχει αυξημένη ασφάλεια, η Tesla το ονομάζει «η κρυπτή» (the vault). 

LED ταινίες είναι τοποθετημένες κατά μήκος τον πλαϊνών τοιχωμάτων. Ακόμα, διαθέτει έναν ενδοδαπέδιο χώρο αποθήκευσης πίσω από τους πίσω τροχούς, και πρίζες 110 και 240 V AC. Το 2019 η Tesla είχε υποσχεθεί ένα ενσωματωμένο κομπρεσέρ αέρα για πνευματικά εργαλεία, αλλά αυτό αντικαταστάθηκε με εξωτερικό αξεσουάρ. 

### Σύστημα κίνησης
Το Cybertruck χρησιμοποιεί νέους ηλεκτροκινητήρες αρχιτεκτονικής 800 V (βολτ). Η Dual-motor AWD έκδοση χρησιμοποιεί έναν ηλεκτροκινητήρα μόνιμου μαγνήτη στον μπροστινό άξονα με μέγιστη ισχύ εξόδου 303 hp (226 kW) και έναν επαγωγικό ηλεκτροκινητήρα στον πίσω άξονα με μέγιστη ισχύ εξόδου 297 hp (221 kW), με συνολική ισχύ εξόδου 600 hp (450 kW). Η έκδοση Tri-motor AWD "Cyberbeast" προσθέτει έναν δεύτερο επαγωγικό κινητήρα στον πίσω άξονα, προσφέροντας μέγιστη ισχύ 845 hp (630 kW) στη λειτουργία "Beast Mode". 

### Ανάρτηση, σασί και σύστημα διεύθυνσης
thumb|right|Τα μπροστινά φώτα του Tesla Cybertruck.
thumb|right|Τα πίσω φώτα του Tesla Cybertruck.

Το Cybertruck διαθέτει ενεργή αερο-ανάρτηση και τους δύο άξονες. H μέγιστη απόσταση από το έδαφος είναι έως και 44 cm, με γωνία προσέγγισης 35 μοιρών και γωνία αποχώρησης 28 μοιρών.

Το Cybertruck χρησιμοποιεί τεχνολογία steer-by-wire. Το τιμόνι περιστρέφεται πλήρως με λιγότερο από 360 μοίρες περιστροφής, συγκεκριμένα 170° σε κάθε κατεύθυνση. Ακόμα, διαθέτει σύστημα διεύθυνσης και με πίσω κίνηση (οι πίσω τροχοί περιστρέφονται μέχρι 10°) μειώνοντας έτσι την ακτίνα περιστροφής.

### Αυτονομία, μπαταρία και φόρτιση
Το Single Motor RWD μοντέλο έχει εκτιμώμενη αυτονομία 250 μιλίων (400 km), το Dual-motor AWD μοντέλο έχει εκτιμώμενη αυτονομία 340 μιλίων (550 km), ενώ το Cyberbeast μοντέλο έχει αυτονομία 320 μιλίων (510 km).

Το Cybertruck διαθέτει μπαταρία τάσης 816 V, 150 Ah και μέγιστη χωρητικότητα 123 kWh. Μπορεί να φορτίζει σε μέγιστο ρυθμό 350 kW σε κατάλληλους σταθμούς φόρτισης που παρέχουν 800V DC ισχύς, όπως οι Tesla Supercharger v4. Η μπαταρία λειτουργεί ως δομικό στοιχείο του αυτοκίνητου και αποτελείται από κυψέλες λιθίου-ιόντων μέγεθους 4680. Η μπαταρία έχει ενεργειακή πυκνότητα 170 Wh/kg και το συνολικό βάρος της είναι 720 kg.

#### Μονάδα επέκτασης αυτονομίας
Οι διαμορφώσεις με διπλό και τριπλό κινητήρα μπορούν να παραγγελθούν με την μια μονάδα επέκτασης αυτονομίας "range extender", η οποία προσθέτει μια μπαταρία 50 kWh στο όχημα. Η μπαταρία καταλαμβάνει το 1/3 της καρότσας του φορτηγού και αυξάνει την αυτονομία κατά 190 με 210 χιλιόμετρα. Προορίζεται για μακρινά ταξίδια ή για τη ρυμούλκηση βαριών φορτίων. Η μονάδα επέκτασης αυτονομίας έχει κόστος 16.000$. 

#### Ηλεκτρικό σύστημα 48 V
Το Cybertruck χρησιμοποιεί ηλεκτρικό σύστημα 48 V, αντί για το συμβατικό 12 V, μειώνοντας ετσι την καλωδίωση κατά 70%.

## Μάρκετινγκ
Το μετα-αποκαλυπτικό δυστοπικό μάρκετινγκ του Cybertruck έχει περιγραφεί ως αντανάκλαση της αντιληπτής κοινωνικής παρακμής εντός της Αμερικής. Το φινίρισμα από ανοξείδωτο ατσάλι του Cybertruck είναι επιρρεπές σε επιφανειακή μόλυνση που μοιάζει με σκουριά, και απαιτεί ιδιαίτερη προσοχή, όπως αποφυγή πλυσίματος του οχήματος σε άμεσο ηλιακό φως και στεγνώματος μετά από βροχή.

## Δείτε επίσης
* Rivian R1T
* Tesla Semi 
* Tesla Cyberquad
* Tesla, Inc.
* Ηλεκτρικό αυτοκίνητο

## Σημειώσεις

## Παραπομπές


## Εξωτερικοί σύνδεσμοι

* Cybertruck - Η επίσημη διεθνής ιστοσελίδα του Tesla Cybertruck.

Cybertruck
Cybertruck
Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα